Πύργος του Ρολογιού (Ξάνθη)

Ο Πύργος του Ρολογιού είναι μνημείο  που βρίσκεται στην πλατεία Δημοκρατίας (η κεντρική πλατεία) της Ξάνθης. Κατασκευάστηκε το 1859 από τον πλούσιο μουσουλμάνο της περιοχής, Χατζή Εμίν Αγά, ως μέρος αφιερώματος στο κεντρικό τζαμί της πόλης. 

Ο Πύργος αποτελούσε τμήμα του «Τεμένους της Αγοράς», που είχε ανακαινιστεί το 1938 χάνοντας την αρχική του όψη με την πρόσθεση στοιχείων Αρ ντεκό. Το 1941  κατά τη διάρκεια της κατοχής της περιοχής από τα βουλγαρικά στρατεύματα, καταστράφηκε εν μέρει. Το 1972 είχε αποφασιστεί το γκρέμισμα του μνημείου, αλλά ύστερα από την παρέμβαση της Μουφτείας Ξάνθης η απόφαση ακυρώθηκε. Την ίδια περίοδο - την περίοδο της Χούντας αφαιρέθηκε από το μνημείο και καταστράφηκε  μαρμάρινη επιγραφή στα αραβικά  ως αντίποινα για την αφαίρεση πινακίδων ελληνικών σχολείων στην Κωνσταντινούπολη..

Παραπομπές

Οθωμανική αρχιτεκτονική στην Ελλάδα
Ξάνθη
Ξανθη